text: Varmerekord i St. Jyndevad
  02 august 2013 kl. 14.34
  Hele 31,8 grader er der blevet målt fredag eftermiddag i St. Jyndevad ved Tinglev. Det er årets hidtil varmeste temperatur.
  Det oplyser vagthavende meteorolog ved DMI, Lars Henriksen, til Jyllands Posten.
  Varmen er allerede faldet lidt igen og de, der er ved at have fået nok af varmen, kan til gengæld glæde sig over, at der i løbet af lørdag eftermiddag kommer et markant vejrskifte ind over landet, hvorefter temperaturen vil falde til mellem 18 og 23 grader.
  